Шлях, на які ў тысяч чачэнцаў сыходзіць некалькі гадоў, я праехаў за тры няпоўныя дні. Большасць з тых, з кім спрабаваў пагаварыць, ад размовы адмовілася. Нехта на самой справе баіцца пераследу. Нехта, як расказваў у Бялай-Падлясцы Ламалі Кайтукаеў, проста не мае падставаў для атрымання палітычнага прытулку і выкарыстоўвае адносна легальнае знаходжанне ў Польшчы для перамяшчэння на Захад. Але, ва ўсякім выпадку, робяць яны гэта не ад лепшага жыцця.